(1)除日以合家头发烧灰,同脚底泥包投井中,咒曰:“敕令我家眷属竟年不害伤寒,避却五瘟疫鬼。”(《遵生八笺》卷六)
(2)国朝姚衡寒秀草堂笔记云:晋江令杨辅山有避秽咒,凡相验时,臭不可近。以清水一碗,持咒数遍,当场者咸不闻有秽气。后闻戴秋甫言,是法不得传五人。 伊亦传有一咒曰,一扑一千里,二扑二千里,三扑三千里,扑去五瘟六疫、三十二证、七十二候,吾奉太上老君急急如律令敕。临相验时,念三遍,念时以右手拂 之,有扇用扇,无扇用掌,可保一身。传时不可使六耳闻也。(《茶香室续钞》卷二十)
(3)除夜有行瘟疫使者,降于人间。以黄纸朱书“天行已过”四字,贴于门额,吉。(《本草纲目》)